Κίνητρα και εργασιακή ικανοποίηση των εκπαιδευτικών Προσχολικής Εκπαίδευσης: Ο ρόλος της διοίκησης για την επίτευξή τους
Creators: name: Ματθαίου, Περσεφόνη Δημήτρη
Publisher: name: Aristotle University of Thessaloniki
Year: 2025
Subjects: Κίνητρα
Εργασιακή ικανοποίηση
Εκπαιδευτικοί προσχολικής εκπαίδευσης
Motivation
Job satisfaction
Preschool education teachers

description: Η παρούσα διπλωματική εργασία διερευνά τα κίνητρα και την εργασιακή ικανοποίηση των εκπαιδευτικών Προσχολικής Εκπαίδευσης, εστιάζοντας στον ρόλο της διοίκησης για τη διαμόρφωση αυτών. Η εργασιακή ικανοποίηση, ως πολυδιάστατη έννοια, αποτελεί έναν σημαντικό παράγοντα για την επαγγελματική ανάπτυξη και την αποδοτικότητα των εκπαιδευτικών, επηρεάζοντας άμεσα την ποιότητα της παρεχόμενης εκπαίδευσης. Στο πλαίσιο αυτό, η έρευνα επιδιώκει να αναδείξει τη σπουδαιότητα συγκεκριμένων κινήτρων, όπως η αναγνώριση και η εκτίμηση της συνεισφοράς των εκπαιδευτικών, οι ευνοϊκές συνθήκες εργασίας, η αποτελεσματική διοίκηση, το θετικό σχολικό κλίμα και ένα ανταγωνιστικό πακέτο παροχών (μισθός, άδειες, ώρες εργασίας, προαγωγή), για την επίτευξη υψηλής εργασιακής ικανοποίησης και τη διασφάλιση της δέσμευσης των νηπιαγωγών. Η μεθοδολογία που ακολουθήθηκε είναι ποσοτική, με τη χρήση ψηφιακών ερωτηματολογίων. Ειδικότερα, τα ερωτηματολόγια δημιουργήθηκαν με το πρόγραμμα Google Forms και συμπληρώθηκαν από 100 εκπαιδευτικούς Προσχολικής αγωγής. Τα αποτελέσματα της έρευνας επιβεβαιώνουν τη θετική συσχέτιση μεταξύ των προαναφερθέντων κινήτρων και της εργασιακής ικανοποίησης των εκπαιδευτικών Προσχολικής αγωγής. Συγκεκριμένα, η αναγνώριση της εργασίας τους, οι ευνοϊκές συνθήκες εργασίας, η υποστήριξη από τη διεύθυνση, το θετικό σχολικό κλίμα και οι ικανοποιητικές παροχές φαίνεται να αποτελούν κρίσιμους παράγοντες για την αύξηση της εργασιακής ικανοποίησης και της επαγγελματικής δέσμευσης των εκπαιδευτικών Προσχολικής εκπαίδευσης στην Ελλάδα. Συμπερασματικά, η παρούσα έρευνα καταδεικνύει τη σημασία της δημιουργίας ενός εργασιακού περιβάλλοντος που προάγει την αναγνώριση, την εκτίμηση, τη στήριξη και τις ευνοϊκές συνθήκες εργασίας, για τη διασφάλιση της εργασιακής ικανοποίησης των εκπαιδευτικών Προσχολικής εκπαίδευσης και της υψηλής εργασιακής τους απόδοσης.
description: This study examines the motivation and job satisfaction of preschool teachers, emphasizing the significant influence of administrative practices. As a multifaceted concept, job satisfaction plays a crucial role in educators' professional growth and effectiveness, directly impacting the quality of education provided. In this context, the research highlights the importance of key incentives such as recognition and appreciation of teachers' contributions, favorable working conditions, effective management, a positive school climate, and a competitive benefits package—including salary, leave policies, working hours, and opportunities for promotion. These factors are essential in fostering high job satisfaction and ensuring the long-term commitment of kindergarten teachers. A quantitative research paradigm was adopted for this study, using digital self-completion questionnaires. The questionnaires were created using Google Forms program and completed by 100 Preschool teachers. The findings confirm a positive correlation between the afore mentioned incentives and the job satisfaction of preschool teachers. Specifically, recognition of their work, supportive management, favorable working conditions, a positive school climate, and competitive benefits emerge as key contributors to enhancing job satisfaction and professional commitment among preschool educators in Greece. In conclusion, this research underscores the importance of fostering a work environment that prioritizes recognition, appreciation, support, and favorable conditions to enhance preschool teachers' job satisfaction and overall performance.
description: Τμήμα Γαλλικής Γλώσσας και Φιλολογίας
description: Συνεργαζόμενα Τμήματα: Οικονομικών Επιστημών, Φιλοσοφίας και Παιδαγωγικής, Γερμανικής Γλώσσας και Φιλολογίας